Clessidromma

Clessidromma er en utdødd slekt nattaktive biller som trolig levde i døde eller dødende trær eller deres røtter. De hører til den arkaiske familien Ommatidae.

Utseende 
Nokså små (ca. 6 millimeter), avlange biller. Slekten utmerker seg blant annet ved at kjevene (mandiblene) er noe forstørrede. Hodet er rundet, nokså bredt, med tundet utstående fasettøyne. Antennene er omtrent så lange som hode + pronotum. Pronotum er mye bredere enn langt, uten påfallende piggete ytterkant. Dekkvingene er litt bredere enn forkroppen, jevnbrede med nokså regelmessig, middels grov punktering.

Utbredelse 
Slekten er kjent fra rav fra kritt-tiden, 99-98 millioner år før nåtid, fra Myanmar.

Systematisk inndeling

Treliste 
 Ordenen biller, Coleoptera
 Underordenen Archostemata
 Familien Ommatidae Sharp & Muir, 1912
 Gruppen Ommatini Sharp & Muir, 1912
 Slekten Clessidromma Jarzembowski, Wang & Zheng, 2017 .
 †Clessidromma palmeri Jarzembowski, Wang & Zheng, 2017
 †Clessidromma tianae Jarzembowski, Wang & Zheng, 2019
 †Clessidromma zengi  Kirejtshuk, 2020

Referanser

Eksterne lenker 
 Om Clessidromma  på Fossilworks. Besøkt 1. november 2021.
 

Archostemata
Biller formelt beskrevet i 2017
Fossile insekter